
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3438 

22 Δεκεμβρίου 2014 


ΑΠΟΦΑΣΕΙ Σ 

Αριθμ. 3724/162303 

Εθνικά μέτρα και παρεκκλίσεις στον τομέα των τροφί¬ 
μων ζωϊκής προέλευσης σε εφαρμογή των Κανονι¬ 
σμών (ΕΚ) 852/2004 και (ΕΚ) 853/2004. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 1, 3 και 4 του Ν. 1338/1983 «Εφαρμογή 
του κοινοτικού δικαίου» (Α' 34), όπως ισχύουν. 

β) Των άρθρων 1 και 2 του Ν. 2741/1999 «Ενιαίος Φορέας 
Ελέγχου Τροφίμων, άλλες ρυθμίσεις θεμάτων αρμοδιό¬ 
τητας του Υπουργείου Ανάπτυξης και λοιπές διατάξεις» 
(ΑΊ99), όπως ισχύουν. 

γ) Του άρθρου 20 παρ. 1 του Ν. 248/1914 «Περί οργα- 
νώσεως της ζωοτεχνικής και κτηνιατρικής υπηρεσίας» 
(ΑΊΐθ), όπως ισχύει. 

δ) Των άρθρων 16 και 31 του Π.Δ. 79/2007 «Αναγκαία 
συμπληρωματικά μέτρα εφαρμογής των Κανονισμών 
(ΕΚ) υπ’ αριθμ. 178/2002, 852/2004, 853/2004, 854/2004 
και 882/2004» (Α'95). 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

στ) Του άρθρου 19 της κοινής Υπουργικής απόφασης 
15523/2006 «Αναγκαία συμπληρωματικά μέτρα εφαρμο¬ 
γής των Κανονισμών (ΕΚ) υπ’ αριθ. 178/2002, 852/2004, 
853/2004, 854/2004 

και 882/2004» (Β * 1 2 1187) 

2. Τους Κανονισμούς (ΕΚ), όπως ισχύουν: 

α) αριθ. 852/2004 του Ευρωπαϊκού Κοινοβουλίου και 
του Συμβουλίου, της 29ης Απριλίου 2004, για την υγιεινή 
των τροφίμων (ΕΕ Ι_ 139, 30.4.2004, ο. 1). 

β) αριθ. 853/2004 του Ευρωπαϊκού Κοινοβουλίου και 
του Συμβουλίου, της 29ης Απριλίου 2004, για τον καθο¬ 
ρισμό ειδικών κανόνων υγιεινής για τα τρόφιμα ζωικής 
προέλευσης (ΕΕ Ε 139, 30.4.2004, ο. 55). 


γ) αριθ. 2074/2005 της Επιτροπής, της 5ης Δεκεμβρί¬ 
ου 2005, για θέσπιση μέτρων εφαρμογής για ορισμένα 
προϊόντα βάσει του κανονισμού (ΕΚ) αριθ. 853/2004 και 
για την οργάνωση επίσημων ελέγχων βάσει των κανονι¬ 
σμών (ΕΚ) αριθ. 854/2004 και (ΕΚ) αριθ. 882/2004, για την 
παρέκκλιση από τον κανονισμό (ΕΚ) αριθ. 852/2004 και 
για τροποποίηση των κανονισμών (ΕΚ) αριθ. 853/2004 
και (ΕΚ) αριθ. 854/2004 (ΕΕΙ_ 338, 22.12.2005, ο. 27). 

3. Το ΠΔ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α'134). 

4. Την αριθμ. Υ 478/9.7.2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (ΒΊ880/10.7.2014). 

5. Την αριθ. 226/25.6.2014 απόφαση του ΔΣ του ΕΦΕΤ. 

6. Την αριθμ. 244 Π/19.11.2014 εισήγηση του ΕΦΕΤ. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Σκοπός - ορισμοί 

1. Σκοπός της παρούσας απόφασης είναι η θέσπιση: 
α) εθνικών μέτρων για την προσαρμογή των απαιτή¬ 
σεων του Παραρτήματος II του Καν (ΕΚ) 852/2004 στη 
βάση του άρθρου 13 σημείο 3 αυτού για την παραγωγή 
τροφίμων ζωικής προέλευσης από «μικρές επιχειρήσεις» 
που παράγουν προϊόντα με παραδοσιακά χαρακτηριστι¬ 
κά ή / και δραστηριοποιούνται σε περιοχές υποκείμενες 
σε ειδικούς γεωγραφικούς περιορισμούς, 
β) ρυθμίσεων για την ευέλικτη εφαρμογή του συ¬ 
στήματος αυτοελέγχου βάση των αρχών του ΗΑΟΟΡ 
σύμφωνα με την παράγραφο 5, του άρθρου 5 του Καν. 
852/2004, στις μικρές επιχειρήσεις παραγωγής προϊό¬ 
ντων ζωικής προέλευσης, 

γ) εθνικών μέτρων για την προσαρμογή των απαι¬ 
τήσεων που καθορίζονται στο παράρτημα III του Καν. 
853/2004 σύμφωνα με τις παραγράφους 3 έως 7 του 
άρθρου 10 του Καν.853/2004, 
δ) εθνικών μέτρων για την προσαρμογή των απαιτή¬ 
σεων του Παραρτήματος III του Καν (ΕΚ) 853/2004 ανα¬ 
φορικά με το νωπό γάλα σύμφωνα με την παράγραφο 
8 του άρθρου 10 του Καν.853/2004. 

ε) παρεκκλίσεων από τις απαιτήσεις του Καν.852/2004 
σε επιχειρήσεις παρασκευής τροφίμων με παραδοσι- 

ακά χαρακτηριστικά σύμφωνα με το άρθρο 7 του Καν. 
2074/2005. 

2. Για τις ανάγκες της παρούσας απόφασης ισχύουν οι 
ακόλουθοι ορισμοί: α) «μικρές επιχειρήσεις» παραγωγής 
προϊόντων ζωικής προέλευσης: 

αα) οι εγκαταστάσεις επεξεργασίας κρέατος, παρα¬ 
γωγής κιμά, παρασκευασμάτων κρέατος και προϊόντων 
με βάση το κρέας, οι οποίες παράγουν μέχρι τρεις (3) 
τόνους τελικού προϊόντος μηνιαίως, 

αβ) οι εγκαταστάσεις επεξεργασίας αλιευμάτων, οι 
οποίες παράγουν μέχρι τρεις (3) τόνους τελικού προ¬ 
ϊόντος μηνιαίως, 

αγ) οι εγκαταστάσεις μεταποίησης γάλακτος, οι οποί¬ 
ες παράγουν μέχρι πεντακόσια (500) κιλά πρώτης ύλης 
γάλακτος ημερησίως, 

β) «περιοχές υποκείμενες σε ειδικούς γεωγραφικούς 
περιορισμούς»: οι περιοχές που περιγράφονται στην 
Οδηγία 85/148/ΕΟΚ του Συμβουλίου (I 56, 25.2.85, ο. 1). 

γ) «ιδιοπαραγωγή γαλακτοκομικών προϊόντων στην 
κτηνοτροφική εκμετάλλευση»: η παραγωγή γαλακτοκο¬ 
μικών προϊόντων σε χώρο παρασκευής χωροθετημένο 
εντός των ορίων της κτηνοτροφικής εκμετάλλευσης με 
σκοπό την άμεση διάθεση των προϊόντων στον τελικό 
καταναλωτή μέσω της τοπικής αγοράς (λαϊκή αγορά, 
αγορά παραγωγών). 

Αρθρο 2 

Εθνικά μέτρα για την προσαρμογή των απαιτήσεων 
του Παραρτήματος II του Καν (ΕΚ) 852/2004 
στη βάση του άρθρου 13 σημείο 3 αυτού για την 
παραγωγή τροφίμων ζωικής προέλευσης από «μικρές 
επιχειρήσεις» που παράγουν προϊόντα με 
παραδοσιακά χαρακτηριστικά ή/ και 
δραστηριοποιούνται σε περιοχές υποκείμενες 
σε ειδικούς γεωγραφικούς περιορισμούς. 

Υπό την προϋπόθεση ότι λαμβάνονται όλα τα απα¬ 
ραίτητα μέτρα για την επίτευξη του σκοπού του Κανο¬ 
νισμού (ΕΚ) 852/2004 και την αποφυγή επιμολύνσεων: 

1. Η Ούρα εισόδου Α' υλών, βοηθητικών υλών, υλικών 
συσκευασίας, προσωπικού και η Ούρα εξόδου τελικών 
προϊόντων και προσωπικού δύναται να είναι κοινές. 

2. Επιτρέπεται η μη τήρηση της γραμμικής ροής. 

3. Επιτρέπεται η χρήση κοινού εξοπλισμού για την 
πλύση τόσο των τροφίμων όσο και των χεριών 

4. Η είσοδος και η έξοδος δύναται να γίνεται απευ¬ 
θείας από τον χώρο παραγωγής. 

5. Ελλείψει χωριστού χώρου επιτρέπεται ο καθαρι¬ 
σμός, η απολύμανση και η αποθήκευση των σκευών 
εντός του χώρου παραγωγής. 

6. Επιτρέπεται η αποθήκευση πρώτων υλών και τελι¬ 
κών προϊόντων στον ίδιο ψυκτικό θάλαμο. 

7. Επιτρέπεται η αποθήκευση των προϊόντων καθαρι¬ 
σμού σε ειδικό για το σκοπό αυτό ερμάριο τοποθετη¬ 
μένο εντός του χώρου παραγωγής. 

8. Δεν είναι υποχρεωτική η ύπαρξη αποδυτηρίων. 

Αρθρο 3 

Ευέλικτη εφαρμογή συστήματος αυτοελέγχου βάση 
των αρχών του ΗΑΟΟΡ στις «μικρές επιχειρήσεις» 

1. Γ ια την ευέλικτη εφαρμογή συστήματος αυτοελέγ¬ 
χου βάση των αρχών του ΗΑΟΟΡ στις «μικρές επιχει¬ 
ρήσεις» σύμφωνα με το άρθρο 5 του Καν (ΕΚ) 852/2004 
οι υπεύθυνοι αυτών δύνανται να κάνουν χρήση γενικών 


εθνικών ή κοινοτικών οδηγών για την εφαρμογή συ¬ 
στήματος ΗΑΟΟΡ. Οι εν λόγω οδηγοί θα πρέπει να 
προσαρμόζονται στις ανάγκες της κάθε επιχείρησης. 

2. Κατά την ευέλικτη εφαρμογή των αρχών του ΗΑΟΟΡ 
στις μικρές επιχειρήσεις δεν πρέπει να παραβλέπεταί: 

• η αναγνώριση των παραγόντων κινδύνου με βάση 
την δυναμικότητα, την υποδομή, τις τεχνικές και μεθό¬ 
δους παρασκευής των προϊόντων, τις ιδιαίτερες λει¬ 
τουργικές συνθήκες της επιχείρησης που σχετίζονται 
με την δραστηριότητα και το είδος των παραγόμενων 
προϊόντων, 

• ο εύστοχος έλεγχος των παραγόντων κινδύνου σε 
κατάλληλα σημεία της παραγωγικής διαδικασίας, 

• η διεξαγωγή μικροβιολογικών ελέγχων με συχνότητα 
προσαρμοσμένη στο είδος της δραστηριότητας και στη 
δυναμικότητα της επιχείρησης. 

• η ουσιώδης και εξισορροπημένη τήρηση αρχείων 
που τεκμηριώνουν την εφαρμογή των προληπτικών μέ¬ 
τρων, προσαρμοσμένη στο μέγεθος της επιχείρησης και 
στις εφαρμοζόμενες διαδικασίες 

• η πλήρης περιγραφή και τεκμηρίωση των χρονικών 
διαχωρισμών που λαμβάνουν χώρα κατά την παραγω¬ 
γική διαδικασία. 

Αρθρο 4 

Εθνικά μέτρα για την προσαρμογή των απαιτήσε¬ 
ων που καθορίζονται στο παράρτημα III του Καν. 
853/2004 σύμφωνα με τις παραγράφους 3 έως 7 
του άρθρου 10 του Καν.853/2004 

1. Γ ια τις επιχειρήσεις που είναι εγκατεστημένες σε 
περιοχές υποκείμενες σε ειδικούς γεωγραφικούς περι¬ 
ορισμούς επιτρέπεται με απόφαση της αρμόδιας κτη¬ 
νιατρικής αρχής (ΔΑΟΚ) η τροποποίηση του αριθμού 
των δειγμάτων και η συχνότητα της δειγματοληψίας του 
νωπού γάλακτος για τον έλεγχο της περιεκτικότητας 
του σε μικρόβια. Στις περιπτώσεις αυτές η συχνότη¬ 
τα δειγματοληψίας και ο αριθμός των δειγμάτων για 
τον έλεγχο της περιεκτικότητας σε μικρόβια μπορεί να 
προσδιορίζεται σε 1 δείγμα μηνιαίως. 

2. Για τις εγκαταστάσεις παραγωγής γαλακτοκομικών 
προϊόντων δεν είναι υποχρεωτική η ύπαρξη υποδομής 
ψύξης του νωπού γάλακτος εφόσον η μεταποίηση αρ¬ 
χίζει αμέσως μετά την άμελξη ή εντός 4 ωρών από την 
παραλαβή στην εγκατάσταση μεταποίησης. 

Αρθρο 5 

Εθνικά μέτρα για την προσαρμογή των απαιτήσεων 
του Παραρτήματος III του Καν (ΕΚ) 853/2004 
αναφορικά με το νωπό γάλα σύμφωνα με την 
παράγραφο 8 του άρθρου 10 του Καν. 853/2004. 

1. Απαγορεύεται η διάθεση στην αγορά νωπού γάλα¬ 
κτος και νωπής κρέμας που προορίζονται για άμεση 
ανθρώπινη κατανάλωση. Σε περιπτώσεις εκμεταλλεύ¬ 
σεων που συμμορφώνονται με τις σχετικές απαιτήσεις 
του σημείου 2 της παραγράφου I του Κεφαλαίου I του 
Τμήματος IX του Παραρτήματος III του Κανονισμού (ΕΚ) 
853/2004, η εν λόγω απαγόρευση αίρεται με απόφαση 
της αρμόδιας κτηνιατρικής αρχής. 

2. Με απόφαση της αρμόδιας κτηνιατρικής αρχής επι¬ 
τρέπεται η χρήση νωπού γάλακτος που δεν πληροί τις 
προδιαγραφές ως προς την περιεκτικότητα σε σωμα¬ 
τικά κύτταρα (γάλα αγελάδων) και σε μικρόβια (γάλα 
αγελάδων και αιγοπροβάτων) για την παραγωγή τυριών 

ωρίμανσης τουλάχιστο 2 μηνών και γαλακτοκομικών 
προϊόντων που παράγονται σε συνδυασμό με την πα¬ 
ρασκευή αυτών των τυριών (πχ τυριά τυρογάλακτος). 

Άρθρο 6 

Εθνικά μέτρα για την ιδιοπαραγωγή γαλακτοκομικών 
προϊόντων στην κτηνοτροφική εκμετάλλευση στη βάση 
της παραγράφου 3 του άρθρου 13 του Καν (ΕΚ) 852/2004 
και της παραγράφου 4 του άρθρου 10 του 
Καν (ΕΚ) 853/2004. 

1. Η δραστηριότητα της ιδιοπαραγωγής στην κτηνο¬ 
τροφική εκμετάλλευση υπόκειται σε υποχρέωση κατα- 
χώρησης από την αρμόδια κτηνιατρική αρχή. 

2. Η ιδιοπαραγωγή γαλακτοκομικών προϊόντων στην 
κτηνοτροφική εκμετάλλευση πραγματοποιείται με τη 
χρήση γάλακτος που προέρχεται αποκλειστικά από 
αυτήν. 

3. Η χρησιμοποιούμενη ποσότητα γάλακτος δεν δύ- 
ναται να ξεπερνά τα 300Κρ ημερησίως. Στις συστε¬ 
γαζόμενες εκτροφές η ανωτέρω ποσότητα μπορεί να 
αναπροσαρμόζεται μετά από άδεια της αρμόδιας κτη¬ 
νιατρικής αρχής με ανώτατο όριο τα δΟΟΚρ ημερησίως. 

4. Ο χώρος παραγωγής πρέπει να είναι διακριτός, να 
διαθέτει όλον τον αναγκαίο για την παραγωγή εξο¬ 
πλισμό και να συμμορφώνεται με τις απαιτήσεις του 
Κανονισμού (ΕΚ) 852/2004 οι οποίες μπορούν να προ¬ 
σαρμόζονται με βάση τα άρθρα 2 και 7 της παρούσας. 

5. Το προς μεταποίηση γάλα πρέπει υποχρεωτικά να 
συμμορφώνεται με τις απαιτήσεις του Κεφαλαίου I του 
τμήματος IX του παραρτήματος III του Κανονισμού (ΕΚ) 
853/2004. 

6. Για την εφαρμογή του ΗΑΟΟΡ με ευελιξία, πρέπει 
να γίνεται χρήση του «Γενικού Οδηγού για την Εφαρ¬ 
μογή Συστήματος Βάσει των Αρχών του ΗΑΟΟΡ για 
τις Μικρές Γαλακτοκομικές Επιχειρήσεις» του ΕΦΕΤ ο 
οποίος θα πρέπει να υφίσταται προσαρμογές με βάση 
τις παρεχόμενες οδηγίες. 

Αρθρο 7 

Παρεκκλίσεις από τον Κανονισμό (ΕΚ) αριθ. 852/ 2004 
σε εφαρμογή του άρθρου 7 του Καν. (ΕΚ) 2074/2005 
για τα προϊόντα με βάση το γάλα με 
παραδοσιακά χαρακτηριστικά. 

1. Επιτρέπεται η κατασκευή των τοίχων, των οροφών 
και των δαπέδων των θαλάμων κατά την πρώτη φάση 
ωρίμανσης αλλά και των ψυκτικών χώρων κατά την 
δεύτερη φάση της ωρίμανσης από υλικά που δεν είναι 
λεία, στεγανά ή απορροφητικά ή ανθεκτικά στη διά¬ 
βρωση καθώς και η χρήση φυσικών γεωλογικών τοίχων. 

2. Επιτρέπεται η φυσική ξήρανση των τυριών τυρο- 
γάλακτος εκτός της εγκατάστασης με τη χρήση κα¬ 
τασκευής σε προφυλαγμένο χώρο και με κατάλληλο 


προστατευτικό πλέγμα, υπό την προϋπόθεση ότι απο- 
τρέπονται ικανοποιητικά όλες οι πιθανές περιβαλλοντι¬ 
κές πηγές μόλυνσης. 

3. Επιτρέπεται η κατασκευή Ουρών και παραθύρων 
των εγκαταστάσεων από ξύλο. 

4. Επιτρέπεται η χρήση ξύλινων βαρελιών για την 
ωρίμανση και διάθεση τυριών με παραδοσιακά χαρα¬ 
κτηριστικά. Τα ξύλινα βαρέλια απολυμαίνονται με νερό 
θερμοκρασίας βρασμού ή με ατμό χωρίς τη χρήση χη¬ 
μικών ουσιών. 

5. Επιτρέπεται η χρήση ξύλινων αντικειμένων και εξο¬ 
πλισμού όπως αναδευτήρων, καλουπιών, υποστηριγ¬ 
μάτων και ραφιών από ξύλο, υπό την προϋπόθεση ότι 
συντηρούνται τακτικά για την προστασία του παραγό- 
μενου προϊόντος από φυσικούς κινδύνους. 

6. Επιτρέπεται η χρήση υφασμάτων (τυρόπανα) για την 
στράγγιση, ή υφασμάτινων σάκων για την περιτύλιξη 
των προϊόντων. 

7. Επιτρέπεται η ανάπτυξη επιφανειακής ευρωτίασης 
κατά το στάδιο της πρώτης ωρίμανσης των σκληρών 
και ημίσκληρων τυριών. 

Αρθρο 8 
Αλλες διατάξεις 

1. Γ ια τα θέματα που δεν ρυθμίζονται από τις διατάξεις 
της παρούσας απόφασης, εφαρμόζονται οι διατάξεις 
της αριθ. 15523/30.8.2006 απόφασης (ΒΊ187/31.8.2006) 
και του Π.Δ. 79/2007 (Α'95). 

2. Η παρούσα κοινή υπουργική απόφαση εφαρμόζεται 
με την επιφύλαξη της τήρησης των λοιπών διατάξεων 
της Εθνικής και Ενωσιακής νομοθεσίας για τα τρόφιμα. 

Αρθρο 9 

Κυρώσεις 

Σε περιπτώσεις μη συμμορφώσεων εφαρμόζονται οι 
διατάξεις του Ν. 4235/2004 (ΦΕΚ Α'32/11-02-2014) 

Αρθρο 10 
Έναρξη Ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΡΕΚΑΣ ΓΕΩΡΓΙΟΣ ΚΑΡΑΣΜΑΝΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9τ - β-πιαΐΙ: ννεόπΐ33ΐ6Γ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020343822 12140004 * - 













































































